






URBROJ: 01-26/01-1-14
Zagreb, 13. ožujka 2026.

Z  A  P  I  S  N  I  K


s 1. sjednice Upravnog vijeća Doma za djecu i odrasle – žrtve obiteljskog nasilja „Duga – Zagreb“, održane 16. siječnja 2026. u 9:00, u Zagrebu, na adresi sjedišta ustanove, Ozaljska 93.
 

PRISUTNI ČLANOVI :
· Ana Horvat Vuković
· Maja Gergorić
· Sanja Devčić

ODSUTNI ČLANOVI: 
· Rada Borić
· Jelena Smirčić

  
OSTALI  NAZOČNI:
      -  Dalibor Stanić, računovođa
      -  Željka Barić, ravnateljica
      -  Vida Ostojić, zapisničarka
      

Dnevni red:
1. Usvajanje zapisnika s 8. sjednice održane 19. prosinca  2025;
2. Donošenje Odluke o prihvaćanju Plana nabave roba i usluga za 2026.;
3. Donošenje odluke o javnoj nabavi zaštitarskih usluga na rok od 4 godine;
4. Donošenje Odluke o sklapanju ugovora o osiguranju imovine i osoba;
5. Razno.

Sjednicu vodi predsjednica Upravnog vijeća Ana Horvat Vuković. Predsjednica pozdravlja sve prisutne i otvara 1. sjednicu Upravnog vijeća, te započinje s prvom točkom dnevnog reda.

I/	Usvajanje zapisnika s 8. sjednice Upravnog vijeća održane 19.12.2025. 

Predsjednica podsjeća da je zapisnik poslan s pozivom. Stavlja na glasovanje zapisnik s 8. sjednice Upravnog vijeća.


Nakon provedenog glasovanja utvrđuje se da je jednoglasno donesena sljedeća:


ODLUKA

Usvaja se zapisnik s 8. sjednice Upravnoga vijeća u 2025. godini održane 19.12.2025.g.



II/    Donošenje Odluke o prihvaćanju Plana nabave roba i usluga za 2026.

Voditelj računovodstva upoznaje članice Upravnog vijeća s planom nabave za 2026. godinu. Plan obuhvaća sve aktualne potrebe Doma. Svi iznosi, osim jedne stavke, spadaju prema trenutnom Zakonu o javnoj nabavi u malu nabavu. Zbog povećanja kapaciteta skloništa iznosi za pojedine stavke (higijenske potrepštine, hrana) su veći nego prošle godine i usklađeni s maksimalnim brojem korisnika prema novoj licenci.
U 2026. godini je potrebno pokrenuti nabavu zaštitarskih usluga. Budući se okvirni sporazum indeksira temeljem porasta minimalne plaće u RH čime se omogućava usklađivanje cijena kroz godine prema ugovorenoj formuli, planira se sklopiti okvirni sporazum na 4 godine te je stoga u Planu nabave naveden okvirni iznos za 4 godine prema trenutnim tržišnim cijenama. 

Nakon provedenog glasovanja utvrđuje se da je jednoglasno donesena sljedeća:



                                                       ODLUKA

Usvaja se Odluka o o prihvaćanju Plana nabave roba i usluga za 2026.


   III/   Donošenje odluke o javnoj nabavi zaštitarskih usluga na rok od 4 godine;

Pod prethodnom točkom su članice Upravnog vijeća upoznate s potrebom pokretanja postupka javne nabave zaštitarskih usluga i planiranim iznosom okvirnog sporazuma. Budući trenutni okvirni sporazum i posljednj ugovor sklopljen prema njemu traju do 30.04.2026. godine, potrebno je dostaviti gradonačelniku odluku za pokretanje postupka na odobrenje kako bi se javna nabava provela do isteka trenutno važećeg ugovora.

Nakon provedenog glasovanja utvrđuje se da je jednoglasno donesena sljedeća:



                                                          ODLUKA
            
               Usvaja se Odluka o javnoj nabavi zaštitarskih usluge na rok od 4 godine. 


IV/   Donošenje Odluke o sklapanju ugovora o osiguranju imovine i osoba;

	Prikupljene su informativne ponude za osiguranje imovine i zaposlenika i napravljena analiza. Voditelj računovodstva upoznaje članice Upravnog vijeća s pristiglim ponudama i ponuđenim iznosima. Kako bi se dovršila nabava osiguranja i sklopile police potrebna je suglasnost Upravnog vijeća. 

Nakon provedenog glasovanja utvrđuje se da je jednoglasno donesena sljedeća:


                                                              ODLUKA

  Donosi se Odluka o sklapanju ugovora o osiguranju imovine i osoba;

V/   Razno 

Članica Devčić iznosi da se značajno povećao broj upućenih počinitelja nasilja od studenog 2025. godine do danas. Dvije zaposlenice u Odjelu za psihosocijalni tretman objektivno ne stižu sve odraditi na vrijeme. Poseban problem je obaveza poštivanja rokova u kaznenom postupku koji podrazumijeva završetak tretmanskog procesa unutar šest mjeseci. Čeka se s nestrpljenjem zapošljavanje treće članice /člana tima.
Ravnateljica navodi da je proces zapošljavanja nove osobe započeo i očekuje se zapošljavanje tijekom ožujka 2026. godine.
Članica Gergorić pita kako se tim u skloništu nosi s povećanjem kapaciteta s 25 na 32. Ravnateljica iznosi da je realizacija s povećanim kapacitetom započela u listopadu 2025. godine, te se značajno osjeća posebo u povećanom broju djece kojih je ukupno u 2025.g. bilo 55. Za usporedbu tijekom 2024. godine bilo ih je 29. To značajno mijenja pristup u radu i organizaciji boravka obitelji u skloništu, pa studentice koje čuvaju djecu ne stižu zadovoljiti sve potrebe nego se dodatno angažiraju i asistentice u sklonišu. Zbog toga pati redovan posao asistentica koji je povećan zbog povećanja kapaciteta. 
Ravnateljica najavljuje da će na sljedećoj sjednici upravnog vijeća u veljači 2026. godine biti prezentiran narativni izvještaj o radu sa statističkim i financijskim podacima.

Sjednica završila u 10:00


ZAPISNIČARKA:
Vida Ostojić, administratorica

						PREDSJEDNICA  UPRAVNOG  VIJEĆA:
                                                                             Ana Horvat Vuković
